WAARHEIDS- MEMORANDUM (12)
TEMA 3: MISDAAD
Daar is drie vorms van burgerlike ongehoorsaamheid. Eerstens anargisme wat sê dat ’n persoon na goeddunke kies om ŉ regering te gehoorsaam. In die lig van Rom.13 het so ŉ standpunt geen Bybelse ondersteuning nie. Ekstremisme is ŉ tweede vorm van burgerlike ongehoorsaamheid. Dit sê dat ’n persoon die regering van die dag gehoorsaam moet word ongeag sy opdragte.
Die boek Daniel vertel van twee gevalle van burgerlike ongehoorsaamheid. Die eerste in hoofstuk 3 - die bekende verhaal van Sadrag, Mesag en Abednego wat nie voor die beeld van koning Nebukadneser wou buig en uit die brandende vuuroond verlos is. Die tweede verhaal is in hoofstuk 6 waar Daniël koning Darius se bevelskrif om niemand anders as die koning te aanbid nie, veronagsaam het, waarna God hom uit die leeukuil verlos het.
Die laaste voorbeeld van burgerlike ongehoorsaamheid wat in die Bybel opgeteken is, is in Openb.13 waar die Antichris almal wat in die eindtyd leef, opdrag sal gee om die beelde wat van homself gemaak is, te aanbid. Dis ’n soortgelyke geval as in die tyd van Daniël. Johannes skryf dat die gelowiges van die eindtyd dit nie sal doen nie.
Daniël is ’n baie belangrike boek vir die gelowiges van die eindtyd. Soos wat gelowiges in die tyd van Daniël geleef het, sal dit ook aan die einde wees. Daar sal vervolging van staatsweë se kant wees. So ook goddelike ingrypings! God raap nie gelowiges weg soos wat dwaalleraars verkondig nie, maar staan hulle op ’n baie besondere wyse aan die einde by.
Ons het 2334 gaste aanlyn